**Dodatak 3. Okvirni sadržaj izvješća o rasprostranjenosti, brojnosti i ugrozama populacija morskih kornjača i kitova (Cetacea) na području Jadranskog mora pod jurisdikcijom RH utvrđenima zračnim istraživanjem (RP3)**

Na temelju prikupljenih podataka zračnim istraživanjem potrebno je izračunati i odrediti rasprostranjenost, brojnost i ugroze populacija za svaku od zabilježenih vrsta kitova i/ili morskih kornjača:

1. Znanstveno ime vrste / Hrvatsko ime vrste
2. Rasprostranjenost na razini države

B1. Kartografski prikaz rasprostranjenosti vrste

* potrebno je izraditi kartu rasprostranjenosti za cijelo područje RH:
  1. koordinate svih opažanja vrste u HTRS96/TM koordinatnom referentnom sustavu Republike Hrvatske u obliku .shp datoteke
  2. na mreži 10x10 km u HTRS96/TM koordinatnom referentnom sustavu Republike Hrvatske, u obliku .shp datoteke, a rasprostranjenost je potrebno prikazati kartografskim prikazom u formatu prikladnom za prikaz u ovom izvještaju
* opisati metodu određivanja rasprostranjenosti vrste

1. Veličina populacije

C1. Veličina populacije

* izračunati veličinu populacije u odgovarajućoj jedinici za veličinu populacije (broj odraslih jedinki).
* opisati metodu izračuna/određivanja veličina populacija

1. Stanište za vrstu

Navesti područja Jadrana osobito važna za vrstu tijekom pojedinih faza životnog ciklusa, uključujući ključna područja za hranjenje i/ili razmnožavanje kitova (Cetacea) i morskih kornjača

1. Pritisci i prijetnje

E1. Popis i analiza pritisaka i prijetnji

* koristeći klasifikaciju ugroza pripremljenih za proces izvještavanja sukladno čl. 17. Direktive o staništima potrebno je navesti pritiske i prijetnje koje utječu na vrstu te označiti njih najviše pet za koje se smatra da imaju visok utjecaj na stanje očuvanosti vrste
* svaku je ugrozu potrebno opisati/pojasniti njen utjecaj na vrstu